03/01/2020 | Administración LocalMunicipal
Carral
Aprobación inicial, no que corresponde ao concello de Carral, de estatutos constitución agrupación cos concellos de Abegondo, Bergondo e Miño para o sostemento en común do posto de Tesouraría, (funcionario/a habilitación nacional)

“PROPOSTA DA ALCALDÍA AO PLENO Asunto: Proposta da Alcaldía ao Pleno de aprobación inicial, no que corresponde ao Concello de Carral, de estatutos para a constitución dunha agrupación cos Concellos de Abegondo, Bergondo e Miño para o sostemento en común do posto de Tesouraría, que ocupará un/ha funcionario/a de Administración Local con habilitación de carácter nacional. Logo de ver que os artigos 2 e 14 do Real decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional establece, no que se refire á función pública de Tesouraría, o seguinte: 1.-Son funciones públicas necesarias en todas las Corporaciones Locales, cuya responsabilidad administrativa está reservada a funcionarios de Administración Local con habilitación de carácter nacional, las siguientes: b) Intervención-Tesorería, comprensiva del control y la fiscalización interna de la gestión económico-financiera y presupuestaria, y la contabilidad, tesorería y recaudación. (…) 3. Corresponderán a los funcionarios de Administración Local con habilitación de carácter nacional las funciones necesarias, dentro de su ámbito de actuación, para garantizar el principio de transparencia y los principios de estabilidad presupuestaria y sostenibilidad económico-financiera.(…) 1.-En las Corporaciones Locales cuya Secretaría esté clasificada en primera o segunda clase, existirá un puesto de trabajo denominado Tesorería, al que corresponderá la responsabilidad administrativa de las funciones enumeradas en el artículo 5 de este real decreto.2.-Los puestos a que se refiere el apartado anterior, estarán reservados a funcionarios de Administración Local con habilitación de carácter nacional de la subescala de Intervención- Tesorería.3.-Las Entidades Locales cuya Secretaría esté clasificada en clase 2.ª y 3.ª, podrán agruparse entre sí para el sostenimiento en común de un puesto único de Tesorería, al que corresponderá la responsabilidad administrativa de las funciones propias de este puesto de trabajo en todos los municipios agrupados.4.-Las Entidades Locales cuya Secretaría esté clasificada en clase 3.ª podrán agruparse entre sí para el sostenimiento en común de un puesto único de Tesorería, al que corresponderá la responsabilidad administrativa de las funciones propias de tesorería-recaudación en todos los municipios agrupados. Este puesto está reservado a funcionarios de Administración Local con habilitación de carácter nacional, de la subescala de Secretaría-Intervención. Será aplicable a estas agrupaciones la misma regulación establecida para las agrupaciones de Secretaría e Intervención, en los artículos 9 y 12 de este real decreto.”. Considerando que os artigos 165, 166 e 167 da Lei 5/1997, de 2 de xullo, de administración local de Galicia, prevén a agrupación para o sostemento en común dos postos reservados a funcionarios con habilitación de carácter nacional; e que o artigo 14 do Real decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional, como se indicou, establece no seu punto 3º que “Las Entidades Locales cuya Secretaría esté clasificada en clase 2.ª y 3.ª, podrán agruparse entre sí para el sostenimiento en común de un puesto único de Tesorería, al que corresponderá la responsabilidad administrativa de las funciones propias de este puesto de trabajo en todos los municipios agrupados.(.)” Considerando o disposto nos artigos citados e a regulación contida nos artigos 11, 12 e 13 do Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal (agora nacional), que permiten a agrupación voluntaria de municipios cuxa secretaría sexa de clase segunda para o sostemento en común do posto de Tesouraría. Atendendo a que, segundo a normativa básica de aplicación, corresponde ás corporacións locais realizar as modificacións necesarias para que o posto de tesourería se clasifíque pola Comunidade Autónoma como posto agrupado reservado á Subescala correspondente da Escala de funcionarios de administración local con habilitación de carácter nacional, debendo procederse á creación ou modificación do posto de Tesoureiro polo Pleno da Corporación, previa a dotación orzamentaria correspondente de conformidade co procedemento establecido pola lexislación de réxime local autonómica, a cal deberá aprobar a clasificación do posto e a súa inscrición no rexistro de posto de funcionarios de Administración local con habilitación de carácter nacional. Logo de ver que, mediante acordo plenario do 29 de novembro de 2019, o Concello de Carral acordou, no que lle incumbe, iniciar o expediente de creación dunha agrupación voluntaria intermunicipal con obxecto de soster en común o posto de Tesoureiro/a cos Concellos de Abegondo, Bergondo e Miño, remitir o acordo aos Concellos indicados, aos efectos da realización das negociacións necesarias para a posible agrupación das Tesourarías dos catro concellos, e designar ao señor Alcalde-Presidente, coma representante do Concello de Carral na Comisión paritaria dos Concellos de Abegondo, Bergondo, Carral e Miño que se constituiría para entablar as negociacións tendentes á elaboración dos estatutos da agrupación e que estaría formada por catro mebros, un por cada concello, asistidos polos secretarios/as e interventores/as dos respectivos concellos. Logo de ver que, con data do 09 de decembro de 2019, se reuniu a devandita comisión paritaria e elaborou o texto definitivo dos estatutos que rexerán a citada agrupación (reunión da cal se levantou acta por parte da señora Secretaria do Concello de Baergondo). Por todo o exposto, logo de ver a posibilidade de agruparse cos Concellos de Abegondo, Bergondo e Miño, en razón de todo o exposto e vista a regulación existente en relación ás agrupacións voluntarias para ou sostemento en común de postos reservados a funcionarios con habilitación de carácter nacional por parte do Real decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional e o Decreto 49/2009, de 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal (agora nacional). Á vista de todo o que antecede, en uso das atribucións que me confere o artigo 21.1 da Lei 7/1985, do 2 de abril, reguladora das bases do réxime local, PROPOÑO AO PLENO DO CONCELLO que, previo o ditame preceptivo da comisión informativa correspondente, adopte os seguintes A C O R D O S 1).-Incoar, no que corresponde ao Concello de Carral, o expediente para a constitución da agrupación voluntaria dos Concellos de Bergondo, Abegondo, Carral e Miño para o mantemento en común do posto de Tesouraría.2).-Designar ao señor Alcalde (e coma suplente, a quen legalmente o substitúa) coma representante do Concello de Carral na xunta administrativa da agrupación.3).- Aprobar inicialmente o proxecto de estatutos da agrupación que se axhegan coma anexo.4).- Someter o expediente a información pública durante o prazo dun mes mediante publicación no Boletín Oficial da Provincia da Coruña e secundar a solicitude por parte do Concello de Bergondo, coma cabaceira da agrupación, do informe da Deputación Provincial da Coruña e da Delegación do Goberno na Comunidade Autónoma de Galicia. Tales informes deberán ser emitidos no prazo dun mes, a partir da súa solicitude, entendéndose favorables de non recibirse no referido prazo. Carral, 10 de decembro de 2019 O ALCALDE Francisco Javier Gestal Pose 1.-Os Concellos de Bergondo, Abegondo, Carral e Miño, da provincia da Coruña, constitúense nunha agrupación voluntaria para o sostemento en común do posto de Tesourería en virtude do disposto no artigo 14 do Real Decreto 128/2018, do 16 de marzo, polo que se aproba o réxime xurídico dos funcionarios de Administración Local con habilitación de carácter nacional.2.-A Agrupación constituída rexerase polos presentes Estatutos e polas disposicións legais vixentes, e carecerá de personalidade xurídica distinta das Entidades que a forman.3.-A cabeceira da Agrupación fíxase no municipio de Bergondo, con sede na súa Casa Consistorial, onde terá o seu domicilio legal a Xunta Administrativa da agrupación. A Agrupación ten como único obxecto dispor dun funcionario de Administración Local con habilitación de carácter nacional para o servizo dos Concellos que a compoñen, e que terá os dereitos e obrigas xerais que a lexislación vixente establece, máis os especiais que se consignan nos presentes Estatutos.1.-A Agrupación será xestionada por unha Xunta Administrativa, órgano colexiado de goberno e administración con representación de todas as Entidades agrupadas. Esta Xunta Administrativa estará integrada por cinco membros, designando o pleno de cada concello un membro e suplente por cada concello, contando con dous membros o concello de cabeceira. Actuará como presidente/a da Xunta Administrativa da agrupacion, o/a representante do concello da cabeceira e os restantes membros como vogais. Os vogais serán nomeados polos Plenos de cada Concello e o seu mandato terá a mesma duración que das súas respectivas Corporacións. Actuará como Secretario/a da mesma o/a que o sexa do concello de cabeceira.2.-As atribucións da Presidencia da Agrupación na súa calidade de alcalde/sa da cabeceira serán, en canto resulten aplicables e concretamente en materia de persoal, as contidas no artigo 21 da Lei 7/1985, de 2 de abril, reguladora das dbses do réxime local.3.-Serán competencias da Xunta Administrativa da agrupación: - O coñecemento e resolución de cantos asuntos podan presentarse no funcionamento da Agrupación, así como os que se lle atribúan por disposicións legais. - Velar polo cumprimento das obrigas da persoa que desempeña o posto de Tesourería e, no seu caso, a corrección do mesmo de acordo co establecido na normativa vixente para funcionarios de Administración Local con habilitación de carácter nacional, previa instrución do correspondente expediente cando proceda. - Coñecer e coordinar as licencias e permisos da persoa funcionaria que ocupe o posto de Tesourería e as súas substitucións.4.-A Xunta administrativa rexerase polas normas de funcionamento de órganos colexiados contidas na Lei 40/2015, do 1 de outubro, de réxime xurídico do sector público 1.-O funcionario que presta servizos na Agrupación dependerá organicamente do municipio da cabeceira e seralle de aplicación o mesmo réxime que ao resto de persoal da Administración Local da que depende organicamente.2.-Establécese que o funcionario da Agrupación asista aos concellos interesados de acordo co seguinte cadro: Respecto aos venres asistará: o primeiro venres de cada mes ao concello de Bergondo; o segundo venres de cada mes ao concello de Abegondo; o terceiro venres de cada mes ao concello de Carrale o cuarto venres de cada mes ao concello de Miño. No caso de haber un quinto venres no mes, asistirá ao concello que corresponda segundo as necesidades dos concellos agrupados. Os horarios de asistencia aos distintos concellos agrupados serán establecidos por cada un deles e poderán ser modificados por circunstancias do servizo ou pola existencia de distintos días festivos locais, tendendo sempre á proporcionalidade equitativa a cada concello. Sexa como fora, a presencia efectiva en cada concello non implica que non teña que desempeñar as funcións propias de cada concello os días que o requiran polos medios telemáticos que precise.3.-O Tesoureiro/a realizará a xornada de traballo que sinalen as disposicións en vigor, distribuíndose entre as Entidades Locais agrupadas de forma igualitaria o tempo de traballo do posto de Tesoureiro/a nos catro concellos agrupados, de acordo coa xornada laboral aprobada en cada unha delas. Exceptúanse deste réxime aqueles casos de suma urxencia, a xuízo do Tesoureiro/a, que esixa a presenza deste funcionario en calquera dos municipios agrupados.4.-O réxime disciplinario da persoa que ocupe o posto que se agrupa, acomodarase ao disposto nas disposicións legais e regulamentarias vixentes e será exercido polo presidente da Agrupación na súa condición de alcalde da cabeceira e previo informe da Xunta da Agrupación.1.-O réxime retributivo (retribucións, cotizacións á seguridade social e demais gastos derivados do funcionamento da Agrupación) acomodarase ao disposto na normativa de función pública para o persoal da administración local e distribuirase a partes iguais entre os catro concellos que conforman a agrupación.2.-As retribucións básicas do posto de Tesourería serán as establecidas pola lexislación vixente.3.-As retribucións complementarias do posto se corresponden coas retribucións complementarias do posto no concello de cabeceira. Ás mesmas engadirase o complemento de agrupación (60% do complemento de destino asigado ao posto; 15% cada un dos concellos agrupados, segundo sinala o artigo 8.1 do Real Decreto 861/1986). 4.-Calquera cambio nas retribucións fixaráse pola Xunta Administrativa da Agrupación dentro dos límites legais, con ratificación de todos os Concellos agrupados.1.-O Concello de Bergondo, comprométese a dotar económicamente o posto no orzamento anual de cada exercizo. Os Concellos de Abegondo, Carral e Miño comprométense a dotar e transferir anualmente ao Concello de Bergondo as cantidades que lles correspondan para o sostemento económico do posto agrupado. A correspondente transferencia efectuarase no primeiro trimestre do ano.2.-A cantidade que cada entidade da Agrupación consigne anualmente nos seus respectivos orzamentos ordinarios para as atencións da persoa que ocupe o posto de funcionario da Agrupación e demáis gastos derivados do funcionamento desta, constitúe o único recurso económico da Agrupación de conformidade coas disposicións legais vixentes.3.-O pago que a cabeceira da Agrupación faga polas retribucións que correspondan á persoa que ocupa o posto de funcionario que se agrupa, as cotizacións ao réxime de Seguridade Social e demáis gastos derivados do funcionamento do posto, será compensado por todas as entidades agrupadas segundo as seguintes porcentaxes: Concello de Abegondo: 25% Concello de Carral: 25% Concello de Miño: 25% 1.-En relación ao réxime de sesións e acordos da Xunta da Agrupación, esta reuniráse, cando menos e con carácter ordinario, unha vez ao ano, podendo realizar cantas sesións extraordinarias sexan necesarias para resolver os asuntos de interese da mesma, por instancia do Presidente ou de calquera dos membros da Xunta.2.-O despacho dos asuntos correspondentes ás entidades atenderase pola persoa que ocupa o posto de funcionario da Agrupación sen preferencia para ningún deles, sen que isto implique a desatención ou menoscabo dos servizos. En caso de urxencia ou forza maior, atenderase preferentemente á entidade afectada.1.-A Agrupación constitúese por prazo indefinido e terá efectos xurídicos desde o día seguinte ao da publicación no Diario Oficial de Galicia da Resolución de aprobación da mesma polo órgano autonómico competente en materia de Administración Local.2.-A disolución ou modificación da Agrupación constituída para o sostemento de persoal en común poderá iniciarse polas entidades locais interesadas, mediante acordo adoptado pola maioría que determine a normativa en materia de réxime local. No acordo de disolución farase constar a proposta de clasificación ou, de ser o caso, exención do posto resultante tras a disolución. No devandito acordo deberase fixar a cal das entidades locais quedará adscrita a persoa que estea a desempeñar o posto de funcionario con habilitación de carácter nacional na Agrupación. En calquera caso deberá quedar garantida a prestación das funcións públicas necesarias.3.-No caso de que o acordo plenario no que se aprobe a disolución non se adopte por todas as entidades integrantes da Agrupación, a entidade local que inste a disolución dará traslado do acordo ás entidades restantes para que no prazo dun mes e mediante acordo plenario presenten cantas alegacións consideren oportunas.4.-Serán causas de disolución da Agrupación as seguintes: I.-A imposibilidade de prestar convenientemente as funcións públicas necesarias de forma illada a causa do aumento/diminución do volume de servizos ou recursos II.-O aumento ou diminución substancial da poboación ou da actividade administrativa, III.-Maiores esixencias do servizo que reclamen a presenza do persoal da Agrupación no concello. IV.-A solicitude motivada de calquera dos membros de disolución e o acordo do resto de non continuar coa agrupación. a).-A desagrupación dun municipio ou entidade local supramunicipal cando a Agrupación estea constituída por dúas ou máis entidades locais. b).-A agregación dun municipio ou entidade local supramunicipal A modificación destes Estatutos requirirá os mesmos trámites esixidos pola normativa de aplicación para a súa aprobación e constitución. A Agrupación rexerase polas normas contidas nos Estatutos e no non previsto nestes, polo establecido no Real Decreto 128/2018, de 16 de marzo, polo que se aproba o réxime xurídico dos funcionarios de Administración Local con habilitación de carácter nacional; e polas disposicións que se diten en relación con este persoal en tanto que a Agrupación non se disolva legalmente.”.”. O expediente, por tanto, sométese a información pública durante o prazo dun mes mediante esta publicación no Boletín Oficial da Provincia da Coruña. Carral, 20 de decembro de 2019 O ALCALDE Francisco Javier Gestal Pose